CELEX: 32020D0121
Language: bg
Date: 2020-01-28 00:00:00
Title: Решение (ЕС) 2020/121 на Съвета от 28 януари 2020 година за създаване на работна група Обединено кралство под председателството на Генералния секретариат на Съвета и за отмяна на Решение (ЕС) 2017/900

29.1.2020   
               
               
                  BG
               
               
                  Официален вестник на Европейския съюз
               
               
                  LI 23/1
               
            
         РЕШЕНИЕ (ЕС) 2020/121 НА СЪВЕТА
         от 28 януари 2020 година
         за създаване на работна група „Обединено кралство“ под председателството на Генералния секретариат на Съвета и за отмяна на Решение (ЕС) 2017/900
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз,
         като взе предвид Договора за функционирането на Европейския съюз, и по-специално член 240, параграф 3 от него,
         като взе предвид Решение 2009/881/ЕС на Европейския съвет от 1 декември 2009 г. относно председателството на Съвета (1), и по-специално член 4 от него,
         като има предвид, че:
         
                     (1)
                  
                  
                     На 29 март 2017 г. Европейският съвет получи от Обединеното кралство нотификация за намерението на Обединеното кралство да се оттегли от Европейския съюз, с което беше поставено началото на процеса по член 50 от Договора за Европейския съюз (ДЕС). С Решение (ЕС) 2017/900 на Съвета (2) беше създадена Работната група ad hoc по член 50 от ДЕС под председателството на Генералния секретариат на Съвета, която да подпомага Комитета на постоянните представители на правителствата на държавите членки („Корепер“) и Съвета по всички въпроси, свързани с оттеглянето на Обединеното кралство от Съюза.
                  
               
                     (2)
                  
                  
                     На 13 декември 2019 г. Европейският съвет прие заключения, в които по-специално заяви, че в периодите между заседанията на Европейския съвет Съветът по общи въпроси и Корепер, подпомагани от специална работна група, правят необходимото, за да се гарантира, че преговорите се водят в съответствие с общите позиции и принципи, договорени от Европейския съвет, както и с мандата за водене на преговори на Съвета, и при необходимост дават допълнителни насоки в пълно съответствие с интересите на Съюза и с цел да се постигне резултат, който е справедлив, осигурява равнопоставеност за всички държави членки и е от интерес за нашите граждани.
                  
               
                     (3)
                  
                  
                     На 24 януари 2020 г. беше подписано Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (наричано по-нататък „Споразумението за оттегляне“) (3). Този процес проправя пътя за предстоящото сключване на споразумението за оттегляне и за започване на преговорите за бъдещите отношения с Обединеното кралство.
                  
               
                     (4)
                  
                  
                     Поради това следва да се създаде работна група „Обединено кралство, която да бъде приемник на Работната група ad hoc по член 50 от ДЕС. В съответствие със заключенията на Европейския съвет от 13 декември 2019 г. работната група „Обединено кралство“ ще бъде определена за специален комитет съгласно член 218, параграф 4 от Договора за функционирането на Европейския съюз, в консултация с който следва да се провеждат преговорите за бъдещите отношения с Обединеното кралство, когато Съветът вземе решение да започне преговори с Обединеното кралство за отношенията му със Съюза след оттеглянето му от Съюза.
                  
               
                     (5)
                  
                  
                     Работната група „Обединено кралство“ следва да бъде председателствана от шестмесечното председателство. По изключение от Генералния секретариат на Съвета следва да председателства работната група „Обединено кралство“ до 31 декември 2020 г.
                  
               
                     (6)
                  
                  
                     Работната група „Обединено кралство“ следва да започне да функционира на първия ден след деня, на който Договорите престанат да се прилагат спрямо Обединеното кралство съгласно член 50, параграф 3 от ДЕС. Работната група „Обединено кралство“ следва да подпомага Корепер и Съвета по всички въпроси, свързани с отношенията с Обединеното кралство. По-специално работната група „Обединено кралство“ следва да подпомага Корепер и Съвета в процеса на преговорите за бъдещите отношения, както и по въпроси, свързани с изпълнението на споразумението за оттегляне. Освен това работната група „Обединено кралство“ следва да подпомага Корепер и Съвета по въпроси, свързани с други последици от оттеглянето на Обединеното кралство.
                  
               
                     (7)
                  
                  
                     Целесъобразно е да се предвиди преразглеждане на реда и условията по отношение на председателството на работната група „Обединено кралство“. Това преразглеждане следва да се състои достатъчно рано, за да не се възпрепятства плавната подготовка на предстоящото председателство и при всички случаи не по-късно от 30 ноември 2020 г.
                  
               
                     (8)
                  
                  
                     Решение (ЕС) 2017/900 следва да се отмени,
                  
               ПРИЕ НАСТОЯЩОТО РЕШЕНИЕ:
         
            Член 1
            Създава се работна група „Обединено кралство“.
         
         
            Член 2
            Работната група „Обединено кралство“ подпомага Корепер и Съвета по всички въпроси, свързани с отношенията с Обединеното кралство.
         
         
            Член 3
            Решение (ЕС) 2017/900 се отменя.
         
         
            Член 4
            Работна група „Обединено кралство“ се председателства от шестмесечното председателство.
         
         
            Член 5
            Чрез дерогация от реда и условията по отношение на председателството, предвидени в член 4, работна група „Обединено кралство“ се председателства от Генералния секретариат на Съвета до 31 декември 2020 г.
         
         
            Член 6
            Редът и условията по отношение на председателството на работна група „Обединено кралство“ се преразглеждат не по-късно от 30 ноември 2020 г.
         
         
            Член 7
            Настоящото решение влиза в сила в деня след деня, на който Договорите престанат да се прилагат спрямо Обединеното кралство съгласно член 50, параграф 3 от ДЕС.
         
         
            То се публикува в Официален вестник на Европейския съюз.
            
            Съставено в Брюксел на 28 януари 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  ОВ L 315, 2.12.2009 г., стр. 50.
         
            (2)  Решение (ЕС) 2017/900 на Съвета от 22 май 2017 г. за създаване на Работна група ad hoc по член 50 от ДЕС под председателството на Генералния секретариат на Съвета (ОВ L 138, 25.5.2017 г., стр. 138).
         
            (3)  ОВ C 384I, 12.11.2019 г., стр. 1.